Funnene i undersøkelsen står i sterk kontrast til politiets egen håndbok der nettopp viktigheten av å evaluere for å kunne lære av erfaringene understrekes. – Konklusjonene i denne undersøkelsen er så klare og alvorlige at vi kommer til å utfordre justisminister Knut Storberget (Ap) på innholdet av den, sier Høyres medlem i Stortingets justiskomité, André Oktay Dahl. Leder av justiskomiteen, Frps Per Sandberg, sier at han ikke er overrasket og at hans inntrykk er at politiet er svært lite villig til å ta selvkritikk. Også Arbeiderpartiets representant i justiskomiteen, Jan Bøhler, reagerer negativt på opplysningene i rapporten. Undersøkelsen er en masteroppgave i politivitenskap og bygger i stor grad på innhenting av informasjon fra alle lederne i de lokale utrykningsenhetene til politidistriktene. Jonassen er invitert av Politidirektoratet til å bidra til direktoratets gransking av politiets arbeid under terrorangrepene 22. juli.